Gurutze Santuaren komentuko eliz ataria

Gurutze Santuaren komentuko eliz ataria Gasteizko komentu honetako elizaren ataria da, Arabako arkitekturako adierazgarri pizkundetar nabarmen bat. Juan Herbeta arkitektoaren lana da, 1539 eta 1550 urteen artean egina.

Komentuko elizaren nabearen hegoaldera dago eliz ataria. Triunfo arku erromatar baten egikera du, hiru kalerekin zutabe korintiarrek banatuta. Atearen puntu erdiko arkua osatuz, ezker-eskuin bi aingeru edo putti, bata eros-tanatos sinbologiarekin (burezur bat du eskuetan), eta bestea suge batekin borrokan. Gainean erliebe bikain bat du, Kristo gurutzea daramala Kalbarioan. Agirre-Eskibel familiaren bi armarri daude erliebearen alboetara (sendi horretako Ortuño Ibañez de Agirrek enkargatu zuen lana), eta gainean Karlos V.aren armarria, handiago.

 Erreferentziak 

 Kanpo estekak 

Kategoria:Euskal Herriko eliz atariak
Kategoria:Pizkundeko eliz atariak
Kategoria:Gasteizko monumentuak
Kategoria:Euskal Herriko pizkundetar arkitektura
Kategoria:1550eko lanak